Bursa de la București, sortită volatilității până când trec alegerile. “În perioada postalegeri șansele de a primi noutăți fiscale și de politică economică de impact cresc exponențial”. Să vină aprecierile odată cu 2025?
SUA, cea mai mare economie la nivel mondial, se pregătește de alegeri prezidențiale în noiembrie. La fel și România și multe alte țări, atât prezidențiale cât și guvernamentale. Doar că peste Ocean pe cea mai mare piață de capital din lume și care dictează evoluția în restul lumii, Wall Street este la maxim istoric și are plus 2,6% în ultima lună în timp ce Bursa de Valori din București are minus 1,2% și se îndepărtează pe zi ce trece de maximul istoric atins în vară.